               EUROPSKA KOMISIJA
            Bruxelles, 7.4.2016.
            COM(2016) 185 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji (zahtjev iz Francuske – EGF/2015/010 FR/MoryGlobal)

               OBRAZLOŽENJE

               KONTEKST PRIJEDLOGA

               1.Pravila koja se primjenjuju na financijske doprinose iz Europskog fonda za prilagodbu globalizaciji (EGF) utvrđena su Uredbom (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006
                  1
                (dalje u tekstu: Uredba o EGF-u).

               2.Francuska je 19. studenoga 2015. podnijela zahtjev EGF/2015/010 FR/ MoryGlobal za financijski doprinos iz EGF-a nakon otpuštanja
                  2
                u poduzeću MoryGlobal SAS u Francuskoj.

               3.Nakon procjene tog zahtjeva Komisija je u skladu sa svim primjenjivim odredbama Uredbe o EGF-u donijela zaključak da su ispunjeni uvjeti za dodjelu financijskog doprinosa iz EGF-a.

               SAŽETAK ZAHTJEVA

                        Zahtjev za doprinos iz EGF-a

                        EGF/2015/010 FR/MoryGlobal

                        Država članica

                        Francuska

                        Predmetne regije (druga razina NUTS-a
                           3
                        ):

                        Otpuštanja su prisutna u cijeloj Francuskoj. U pitanju su 54 lokacije.

                        Datum podnošenja zahtjeva

                        19. studenoga 2015.

                        Datum potvrde primitka zahtjeva

                        1. prosinca 2015.

                        Datum podnošenja zahtjeva za dodatne informacije

                        3. prosinca 2015.

                        Rok za dostavu dodatnih informacija

                        14. siječnja 2016.

                        Rok za dovršetak procjene

                        7. travnja 2016.

                        Intervencijski kriterij

                        članak 4. stavak 1. točka (a) Uredbe o EGF-u

                        Primarno poduzeće

                        MoryGlobal SAS

                        Broj predmetnih poduzeća

                        1

                        Sektor(i) ekonomske djelatnosti

                        (odjeljak NACE-a Rev. 2)
                           4

                        odjeljak 49. (Kopneni prijevoz i cjevovodni transport) i

                        odjeljak 52. (Skladištenje i prateće djelatnosti u prijevozu)

                        Broj podružnica, dobavljača i daljnjih proizvođača

                        0

                        Referentno razdoblje (četiri mjeseca):

                        27. travnja 2015. – 27. kolovoza 2015.

                        Broj otpuštanja tijekom referentnog razdoblja (a)

                        2 093

                        Broj otpuštanja prije ili nakon referentnog razdoblja (b)

                        39

                        Ukupni broj otpuštanja (a + b)

                        2 132

                        Ukupni broj prihvatljivih korisnika

                        2 132

                        Ukupni broj ciljanih korisnika

                        2 132

                        Broj ciljanih mladih ljudi koji nisu zaposleni, ne školuju se i ne osposobljavaju (NEET)

                        0

                        Proračun za usluge prilagođene potrebama (EUR)

                        8 528 000

                        Proračun za provedbu EGF-a
                           5
                         (EUR)

                        50 000

                        Ukupni proračun (EUR)

                        8 578 000

                        Doprinos iz EGF-a (60 %) (EUR)

                        5 146 800

               PROCJENA ZAHTJEVA

               Postupak

               4.Francuska je podnijela zahtjev EGF/2015/010 FR/MoryGlobal 19. studenoga 2015., odnosno u roku od 12 tjedana od datuma na koji su ispunjeni intervencijski kriteriji utvrđeni člankom 4. Uredbe o EGF-u. Komisija je potvrdila primitak zahtjeva 1. prosinca 2015., te je 3. prosinca 2015., u roku od dva tjedna od dana podnošenja zahtjeva, od Francuske zatražila dodatne informacije. Te su dodatne informacije dostavljene u roku od šest tjedana. Rok od 12 tjedana od dana primitka potpunog zahtjeva u okviru kojeg bi Komisija trebala dovršiti procjenu usklađenosti zahtjeva s uvjetima za pružanje financijskog doprinosa istječe 7. travnja 2016.

               Prihvatljivost zahtjeva

               Predmetna poduzeća i korisnici

               5.Zahtjev se odnosi na 2 132 radnika otpuštena u poduzeću MoryGlobal SAS. To je poduzeće uglavnom poslovalo u gospodarskom sektoru svrstanom u odjeljak 49. NACE-a Rev. 2 (Kopneni prijevoz i cjevovodni transport) te u odjeljak 52. NACE-a Rev. 2 (Skladištenje i prateće djelatnosti u prijevozu). Do otpuštanja u poduzeću MoryGlobal SAS došlo je diljem kopnene Francuske. Područja s najvećim brojem otpuštanja nalaze se u sljedećim regijama druge razine NUTS-a:

                        Regije druge razine NUTS-a

                        Radnici

                        %

                        Centre (FR24)

                        336

                        16

                        Ile-de-France (FR10)

                        242

                        11

                        Rhône-Alpes (FR71)

                        199

                        9

                        Pays-de-la-Loire (FR51)

                        178

                        8

                        Lorraine (FR41)

                        146

                        7

                        Alsace (FR42)

                        140

                        7

               Intervencijski kriteriji

               6.Francuska je podnijela zahtjev na temelju intervencijskog kriterija iz članka 4. stavka 1. točke (a) Uredbe o EGF-u kojim se zahtijeva da najmanje 500 radnika u poduzeću u državi članici bude proglašeno viškom u referentnom razdoblju od četiri mjeseca, uključujući radnike proglašene viškom kod dobavljača i daljnjih proizvođača i/ili samozaposlene osobe koje su prestale sa svojom djelatnošću.

               7.Za ovaj je zahtjev referentno razdoblje od četiri mjeseca trajalo od 27. travnja 2015. do 27. kolovoza 2015. Tijekom referentnog razdoblja u poduzeću MoryGlobal otpušteno je 2 093 radnika.

               Izračun broja otpuštanja i prestanka djelatnosti

               8.Sva otpuštanja tijekom referentnog razdoblja izračunana su od datuma na koji je poslodavac obavijestio radnika o otpuštanju ili raskidu ugovora o radu.

               Prihvatljivi korisnici

               9.Osim već spomenutih radnika, prihvatljivi korisnici uključuju 39 radnika. Svi ti radnici otpušteni su nakon što je referentno razdoblje završilo te je moguće uspostaviti jasnu uzročno-posljedičnu vezu s događajem koji je prouzročio otpuštanja tijekom referentnog razdoblja.

               10.Ukupan broj prihvatljivih korisnika iznosi 2 132.

               Poveznica između otpuštanja i svjetske financijske i gospodarske krize obuhvaćena Uredbom (EZ) br. 546/2009

               11.Kako bi se utvrdila poveznica između otpuštanja i svjetske financijske i gospodarske krize obuhvaćena Uredbom (EZ) br. 546/2009, Francuska tvrdi da je poduzeće MoryGlobal bilo aktivno u područjima kurirskih usluga, prijevoza i dostave tereta, skladištenja i iznajmljivanja povezanih materijala te da je pružalo te usluge u Francuskoj i inozemstvu.

               12.Kao posljedica svjetske financijske i gospodarske krize, cestovni se prijevoz robe vozilima težima od 3,5 tona smanjio za 13,7 % u EU-u i za 21 % u Francuskoj od 2007. do 2012. (Eurostat). Ovaj je pad bio u skladu s općim padom proizvodnje materijalnih dobara u Europi, a sektor cestovnog prometa u Europi još se nije oporavio od velikog pada djelatnosti koji je pretrpio 2009. uslijed gospodarske krize. Djelatnost cestovnog prijevoza tereta je 2014. ostala na razini koja je više od 10 % manja u odnosu na razinu djelatnosti prije krize.

               13.Unutar sektora je uslijed smanjenja količine robe za prijevoz izbio rat cijena, čemu nije pogodovalo ni povećanje različitih troškova (gorivo, plaće, materijal), što je dovelo do stalnog pada operativnih marži i do niza gubitaka u tom sektoru u Francuskoj od 2007.

               14.Nakon toga uslijedio je niz bankrota u sektoru cestovnog prijevoza robe, čiji se broj prema procjeni Francuske središnje banke godišnje povećavao za 35 % ako usporedimo 2007. i 2013.

               15.Do danas su za sektor kopnenog prijevoza i cjevovodnog transporta podnesena tri zahtjeva za financijski doprinos iz EGF-a: ovaj zahtjev, zahtjev EGF/2014/017 FR/ Mory-Ducros
                  6
                i zahtjev EGF/2011/001 AT/ Nieder- und Oberoesterreich
                  7
                i svi se temelje na svjetskoj financijskoj i gospodarskoj krizi.

               Događaji koji su uzrok otpuštanja i prestanka djelatnosti

               16.Uzroci su tih otpuštanja bankrot i zatvaranje poduzeća.

               17.Trenutačne poteškoće poduzeća MoryGlobal započele su u razdoblju 2012./2013. Tada je poduzeće bilo poznato pod imenom Mory-Ducros. Poduzeće Mory-Ducros proglasilo je nesolventnost u studenome 2013. te započelo postupke likvidacije. Kako voljnih kupaca nije bilo te na zahtjev francuskih tijela, poduzeće Arcole Industrie, jedan od dionika poduzeća Mory-Ducros, dalo je ponudu za preuzimanje poduzeća Mory-Ducros u ime poduzeća MoryGlobal, novog poduzeća osnovanog za potrebe preuzimanja dijela poslovanja poduzeća Mory-Ducros te ponovnog zapošljavanja dijela njegovih radnika (2 192 radnika od 4 911)
                  8
               .

               18.Poduzeće MoryGlobal od svojeg je osnutka bilo suočeno s nizom izazova, kao što je stalno srozavanje tržišta prijenosa poruka uz smanjenje volumena cestovnog prijevoza robe od 3 % do 5 % u 2014., što je prouzročilo stalni cjenovni pritisak te teško društveno okruženje. Ti su izazovi doveli do gubitaka u iznosu od 27,1 milijun EUR u razdoblju od veljače do rujna 2014., dok su za kraj 2014. bili predviđeni čak i veći gubici (43 milijuna EUR), te naposljetku do bankrota i zatvaranja poduzeća.

               19.Trgovački je sud u Bobignyju 10. studenoga 2014. pokrenuo postupak za mirno rješavanje spora s vjerovnicima. Poduzeće MoryGlobal je krajem siječnja 2015. bilo u stanju obustave plaćanja. Poduzeću je bilo potrebno 8,5 milijuna EUR gotovine, a njegova tekuća imovina nije bila dostatna za podmirivanje kratkoročnih obveza, pogotovo onih prema podizvođačima bez kojih daljnje poslovanje poduzeća više nije bilo moguće. Poduzeće MoryGlobal stoga je 10. veljače 2015. podnijelo izjavu o obustavi plaćanja pri Trgovačkom sudu u Bobignyju čime su započeti predmetni sudski postupci. Budući da poduzeće nije bilo u mogućnosti isplaćivati pune iznose plaća, zahtjev za likvidaciju podnesen je 17. ožujka 2015. Trgovački sud u Bobignyju donio je odluku o sudskoj likvidaciji uz nastavak poslovanja do 30. travnja 2015. zbog potreba postupka kolektivnog otpuštanja.

               20.Ovo je naknadni zahtjev kojim se pruža potpora radnicima poduzeća Mory-Ducros
                  9
                koji su prešli u poduzeće MoryGlobal.

               Predviđene posljedice otpuštanja za lokalno, regionalno ili nacionalno gospodarstvo i zapošljavanje

               21.Otpuštanja su rasprostranjena diljem 22 departmana u cijeloj kopnenoj Francuskoj. Otpuštanja imaju znatan negativan učinak na regionalna gospodarstva, osobito zato što ista područja još uvijek teško rješavaju problem radnika otpuštenih iz poduzeća Mory-Ducros godinu dana ranije. Ovo se događa u situaciji rastuće nezaposlenosti u kontinentalnoj Francuskoj (stopa nezaposlenosti 2015. bila je za 3 postotna boda viša nego 2008. kada je gospodarska i financijska kriza započela). Nadalje, stope nezaposlenosti u nekim su od predmetnih regija iznad nacionalnog prosjeka, kao regije Nord-Pas de Calais-Picardie (+ 2,5 postotnih bodova) i Provence-Alpes-Côte d'Azur (+ 1,5 postotnih bodova)
                  10
               .

               Ciljani korisnici i predložene mjere

               Ciljani korisnici

               22.Očekuje se da će svi otpušteni radnici (2 132) biti obuhvaćeni mjerama. U nastavku se nalazi podjela tih radnika po spolu, državljanstvu i dobnoj skupini:

                        Kategorija

                        Broj
                           ciljanih korisnika

                        Spol:

                        muškarci:

                        1 740

                        (81,6 %)

                        žene:

                        392

                        (18,4 %)

                        Državljanstvo:

                        građani EU-a:

                        2 046

                        (96,0 %)

                        državljani zemalja izvan EU-a:

                        86

                        (4,0 %)

                        Dobna skupina:

                        15 – 24 godine:

                        2

                        (0,1 %)

                        25 – 29 godina:

                        453

                        (21,2 %)

                        30 – 54 godine:

                        1 268

                        (59,5 %)

                        55 – 64 godine:

                        408

                        (19,1 %)

                        stariji od 64 godine:

                        1

                        (0,0 %)

               Prihvatljivost predloženih mjera

               23.Usluge prilagođene potrebama sufinancirane iz EGF-a koje će se pružiti otpuštenim radnicima sastoje se od savjetovanja i usmjeravanja otpuštenih radnika koje obavlja tim stručnih savjetnika Dispositif d'Accompagnement Renforce (dalje u tekstu: DAR).

               24.DAR je dodatak socijalnom planu i ugovoru Contrat de Sécurisation Professionnelle (dalje u tekstu: CSP). Socijalnim planom koji financiraju poduzeće Mory-Global i AGS
                  11
               , sustav za osiguranje radničkih potraživanja, otpuštenim radnicima osigurava se niz mjera koje uključuju osposobljavanje, psihološku potporu, doprinos za osnivanje poduzeća, doprinos troškovima putovanja na posao / troškovima puta i smještaja tijekom sudjelovanja u osposobljavanju ili povezanima s traženjem posla, kao i naknade za vrijeme traženja posla. CSP nudi niz aktivnih mjera (prije svega osposobljavanje) koje Francuska financira kako bi pomogla radnicima da se ponovno zaposle.

               25.Zadaća triju odabranih ugovornih suradnika (BPI, Sodie i AFPA Transitions) je podupirati i usmjeravati otpuštene radnike i pomoći im u pronalasku rješenja koja bi im omogućila ostanak na tržištu rada i pronalazak novih zaposlenja. Isti ugovorni suradnici već su pružali usluge prilagođene potrebama radnicima koji su otpušteni iz poduzeća Mory-Ducros 2014.

               26.Za potrebe donošenja proračuna usluge prilagođene potrebama unutar DAR-a podijeljene su u tri podgrupe: zajednički i pojedinačni informativni sastanci, prijelaz s jednog radnog mjesta na drugo te praćenje do zapošljavanja na novom radnom mjestu.

               27.Agencije su angažirane da svakom sudioniku (a) osmisle personaliziranu karijernu putanju, (b) osiguraju dovoljan broj poslovnih ponuda i (c) omoguće savjetovanje s općim stručnjacima i/ili stručnjacima koji su se specijalizirali za otvaranje poduzeća, koji izvrsno poznaju tržište rada u regiji te koji su dostupni i pristupačni.

               28.Agencije će organizirati radionice za osposobljavanje u području općih kompetencija (na primjer, izrada životopisa, priprema za razgovor za posao, vještine traženja posla i otvaranja poduzeća), osposobljavanja za korištenje internetom, sajmove poslova i sastanke s poslodavcima ili predstavnicima sektora te sastanke s institucijama za osposobljavanje.

               29.Navedene predložene mjere aktivne su mjere tržišta rada u okviru prihvatljivih djelovanja utvrđenih člankom 7. Uredbe o EGF-u. Te mjere nisu zamjena za pasivne mjere socijalne zaštite.

               30.Francuska je dostavila tražene podatke o mjerama koje su na temelju nacionalnog zakonodavstva ili kolektivnih ugovora obvezne za predmetno poduzeće. Potvrdila je da financijski doprinos iz EGF-a neće biti zamjena za te mjere.

               Procijenjeni proračun

               31.Predviđeni ukupni troškovi iznose 8 578 000 EUR, u što su uključeni izdaci za usluge prilagođene potrebama u iznosu od 8 528 000 EUR i izdaci za aktivnosti pripreme, upravljanja, informiranja i promidžbe te kontrole i izvješćivanja u iznosu od 50 000 EUR.

               32.Ukupan financijski doprinos zatražen iz EGF-a iznosi 5 146 800 EUR (60 % ukupnih troškova).

                        Mjere

                        Predviđeni broj sudionika

                        Predviđeni trošak po sudioniku
                        (EUR)

                        Predviđeni ukupni troškovi

                        (EUR)

                        Usluge prilagođene potrebama (mjere na temelju članka 7. stavka 1. točaka (a) i (c) Uredbe o EGF-u)

                        Zajednički i pojedinačni informativni sastanci (Information collective e individuelle des salariés)

                        2 132

                        800

                        1 705 600

                        Prijelaz s jednog radnog mjesta na drugo: prijava, procjena vještina, strukovni projekt (Transition professionnelle: adhésion, bilan, project)

                        2 132

                        1 800

                        3 837 600

                        Potpora pri pronalasku novog radnog mjesta (Phase accompagnement et reclassement)

                        2 132

                        1 400

                        2 984 800

                        Međuzbroj (a):

                        Postotak paketa usluga prilagođenih potrebama

                        –

                        8 528 000

                        (100 %)

                        Naknade i poticaji (mjere na temelju članka 7. stavka 1. točke (b) Uredbe o EGF-u)

                        Međuzbroj (b):

                        Postotak paketa usluga prilagođenih potrebama:

                        –

                        0

                        (0,00 %)

                        Mjere na temelju članka 7. stavka 4. Uredbe o EGF-u

                        1. Pripremne aktivnosti

                        –

                        0

                        2. Upravljanje

                        –

                        0

                        3. Informiranje i promidžba

                        –

                        0

                        4. Nadzor i izvješćivanje

                        –

                        50 000

                        Međuzbroj (c):

                        Postotak ukupnih troškova:

                        –

                        50 000

                        (0,58 %)

                        Ukupni troškovi (a + b + c):

                        –

                        8 578 000

                        Doprinos iz EGF-a (60 % ukupnih troškova)

                        –

                        5 146 800

               33.Nema troškova koji su u prethodnoj tablici utvrđeni kao mjere na temelju članka 7. stavka 1. točke (b) Uredbe o EGF-u (tj. mjere čiji troškovi ne smiju premašiti 35 % ukupnih troškova usklađenog paketa usluga prilagođenih potrebama).

               Razdoblje prihvatljivosti rashoda

               34.Francuska je ciljanim korisnicima počela pružati usluge prilagođene potrebama 23. travnja 2015. Stoga će izdaci za te mjere biti prihvatljivi za financijski doprinos iz EGF-a u razdoblju od 23. travnja 2015. do 19. studenoga 2017.

               35.Francuska je počela ostvarivati administrativne izdatke za provedbu EGF-a 1. rujna 2015. Izdaci za aktivnosti pripreme, upravljanja, informiranja i promidžbe te nadzora i izvješćivanja stoga su prihvatljivi za financijski doprinos iz EGF-a od 1. rujna 2015. do 19. svibnja 2018.

               Komplementarnost s mjerama koje se financiraju iz nacionalnih fondova ili fondova Unije

               36.Izvor nacionalnog pretfinanciranja ili sufinanciranja proračun je Ministarstva rada, zapošljavanja, stručnog osposobljavanja i socijalnog dijaloga s upotrebom sredstava iz proračunske linije za praćenje gospodarskih promjena i razvoj zapošljavanja.

               37.Francuska je potvrdila da se za prethodno navedenu mjeru za koju se prima financijski doprinos iz EGF-a neće primati i financijski doprinosi iz drugih financijskih instrumenata Unije.

               Postupci za savjetovanje s ciljanim korisnicima, njihovim predstavnicima ili socijalnim partnerima te s lokalnim i regionalnim tijelima

               38.Francuska je navela da je u dogovoru s predstavnicima ciljanih korisnika i socijalnim partnerima sastavljen usklađeni paket usluga prilagođenih potrebama. Od 7. do 17. travnja 2015. održani su brojni sastanci. Ti su se sastanci odnosili na cijeli paket mjera, od čega su mjere koje se financiraju iz EGF-a (Dispositif d'Accompagnement Renforcé — DAS —) jedan dio paketa.

               Sustavi upravljanja i nadzora

               39.Zahtjev sadrži opis sustava upravljanja i nadzora kojim se utvrđuju nadležnosti uključenih tijela. Francuska je obavijestila Komisiju da će financijskim doprinosom upravljati Délégation générale à l’emploi et à la formation professionnelle (DGEFP) Ministarstva rada, zapošljavanja, stručnog osposobljavanja i socijalnog dijaloga, posebice organizacijska jedinica Fonds national de l'emploi (DGEFP – FNE). Plaćanja će unutar DGEFP-a vršiti organizacijska jedinica Affaires financières (DGEFP – MAFI). Certificiranje će vršiti Agence de services et de paiement (ASP).

               Obveze predmetne države članice

               40.Francuska je dostavila sva potrebna jamstva u pogledu sljedećeg:

               –u pristupu predloženim mjerama i njihovoj provedbi poštovat će se načela jednakog postupanja i nediskriminacije,

               –ispunjeni su zahtjevi koji se odnose na kolektivno otpuštanje, a koji su utvrđeni nacionalnim zakonodavstvom i zakonodavstvom EU-a,

               –za predložene se mjere neće primati financijska potpora iz drugih fondova ili financijskih instrumenata Unije i spriječit će se dvostruko financiranje,

               –predložene mjere bit će komplementarne s mjerama koje se financiraju iz strukturnih fondova,

               –financijski doprinos iz EGF-a bit će u skladu s proceduralnim i materijalnim pravilima Unije o državnim potporama.

               UTJECAJ NA PRORAČUN

               Prijedlog proračuna

               41.EGF ne smije premašiti najveći godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020.
                  12

               42.Nakon što je proučila zahtjev u odnosu na uvjete utvrđene člankom 13. stavkom 1. Uredbe o EGF-u i uzela u obzir broj ciljanih korisnika, predložene mjere te predviđene troškove, Komisija predlaže da se radi osiguravanja financijskog doprinosa za zahtjev mobilizira EGF u iznosu od 5 146 800 EUR, što predstavlja 60 % ukupnih troškova predloženih mjera.

               43.Predloženu će odluku o mobilizaciji EGF-a zajednički donijeti Europski parlament i Vijeće, kako je utvrđeno točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  13
               .

               Povezani akti

               44.Komisija će istodobno s podnošenjem ovog Prijedloga odluke o mobilizaciji EGF-a Europskom parlamentu i Vijeću podnijeti prijedlog za prijenos iznosa od 5 146 800 EUR u odgovarajuću proračunsku liniju.

               45.Komisija će istodobno s donošenjem navedenog Prijedloga odluke o mobilizaciji EGF-a provedbenim aktom donijeti odluku o financijskom doprinosu koja će stupiti na snagu na dan na koji Europski parlament i Vijeće donesu predloženu odluku o mobilizaciji EGF-a.

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji Europskog fonda za prilagodbu globalizaciji
                  (zahtjev iz Francuske – EGF/2015/010 FR/MoryGlobal)

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006
                  14
               , a posebno njezin članak 15. stavak 4.,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  15
               , a posebno njegovu točku 13.,

               uzimajući u obzir prijedlog Europske komisije,

               budući da:

               (1)Svrha Europskog fonda za prilagodbu globalizaciji (EGF) je pružanje potpore otpuštenim radnicima i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine nastalih zbog globalizacije, zbog nastavka svjetske financijske i gospodarske krize ili nove svjetske financijske i gospodarske krize te kako bi im se pomoglo da se ponovno uključe na tržište rada.

               (2)EGF ne smije premašiti najviši godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe Vijeća (EU, Euratom) br. 1311/2013
                  16
               .

               (3)Francuska je 19. studenoga 2015. podnijela zahtjev EGF/2015/010 FR/MoryGlobal za financijski doprinos iz EGF-a nakon otpuštanja u poduzeću MoryGlobal SAS u Francuskoj. Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Taj je zahtjev u skladu s uvjetima za određivanje financijskog doprinosa iz EGF-a utvrđenima člankom 13. Uredbe (EU) br. 1309/2013.

               (4)Stoga bi trebalo mobilizirati EGF kako bi se za zahtjev koji je podnijela Francuska osigurao financijski doprinos u iznosu od 5 146 800 EUR.

               (5)Ova bi se odluka trebala primjenjivati od dana njezina donošenja kako bi se što više skratilo vrijeme za mobiliziranje EGF-a,

               DONIJELI SU OVU ODLUKU:

               Članak 1.

               U okviru općeg proračuna Europske unije za financijsku godinu 2016. mobilizira se Europski fond za prilagodbu globalizaciji i osigurava iznos od 5 146 800 EUR za odobrena sredstva za preuzimanje obveza i odobrena sredstva za plaćanje.

               Članak 2.

               Ova Odluka stupa na snagu na dan objave u Službenom listu Europske unije. Primjenjuje se od [datum donošenja Odluke]*.

                  17Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)
                  SL L 347, 20.12.2013., str. 855.

                     (2)
                  U smislu članka 3. Uredbe o EGF-u

                     (3)
                  Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.)

                     (4)
                  SL L 393, 30.12.2006., str. 1.

                     (5)
                  U skladu s člankom 7. stavkom 4. Uredbe (EU) br. 1309/2013

                     (6)
                  COM(2015) 68

                     (7)
                  COM(2011) 579

                     (8)
                  Izvor: Odluka Trgovačkog suda u Bobignyju o sudskoj likvidaciji poduzeća MoryGlobal (broj zapisnika: 2015L01449)

                     (9)
                  Zahtjev EGF/2014/017 FR/ Mory-Ducros (COM(2015) 68) kojim se pruža potpora radnicima otpuštenim iz poduzeća Mory-Ducros u 2014.

                     (10)
                  Izvor: Insee (

                     http://www.insee.fr/fr/themes/tableau.asp?reg_id=99&ref_id=TCRD_025

                  )

                     (11)
                  AGS je kratica za Association pour la gestion du régime de Garantie des créances des Salariés

                     (12)
                  SL L 347, 20.12.2013., str. 884.

                     (13)
                  SL C 373, 20.12.2013., str. 1.

                     (14)
                  SL L 347, 20.12.2013., str. 855.

                     (15)
                  SL C 373, 20.12.2013., str. 1.

                     (16)
                  Uredba Vijeća (EU, Euratom) br. 1311/2013 kojom se uspostavlja višegodišnji financijski okvir za razdoblje 2014. ‒ 2020. (SL L 347, 20.12.2013., str. 884.)

                     (17)
                   Datum unosi Parlament prije objave u SL-u.


                             EUROPSKA
                             KOMISIJA
                                                    Bruxelles, 15.6.2015.
                                                    COM(2015) 291 final
                                                    ANNEX 1
                                          PRILOG
                                             uz
                                          Prijedlog
                                     ODLUKE VIJEĆA
   o potpisivanju, u ime Europske unije, Dodatnog protokola uz Konvenciju Vijeća Europe
                           o sprečavanju terorizma (CETS br. 196)
HR                                                                                HR
 ---pagebreak---                                                PRILOG
                                                  uz
                                               Prijedlog
                                         ODLUKE VIJEĆA
   o potpisivanju, u ime Europske unije, Dodatnog protokola uz Konvenciju Vijeća Europe
                              o sprečavanju terorizma (CETS br. 196)
      Dodatni protokola uz Konvenciju Vijeća Europe o sprečavanju terorizma (CETS br.
                                                 196)
   Države članice Vijeća Europe i ostale stranke Konvencije Vijeća Europe o sprečavanju
   terorizma (CETS br. 196), potpisnice ovog Protokola,
   smatrajući da je cilj Vijeća Europe postići veće jedinstvo među svojim članicama;
   želeći dodatno ojačati nastojanja u sprečavanju i suzbijanju terorizma u svim njegovim
   oblicima, kako u Europi tako i diljem svijeta, uz poštovanje ljudskih prava i vladavine prava;
   podsjećajući na ljudska prava i temeljne slobode ugrađene osobito u Konvenciju za zaštitu
   ljudskih prava i temeljnih sloboda (ETS br. 5) i njezine protokole, kao i u Međunarodni pakt o
   građanskim i političkim pravima;
   izražavajući ozbiljnu zabrinutost zbog opasnosti koje predstavljaju osobe koje putuju u
   inozemstvo u svrhu počinjenja kaznenih djela terorizma, pridonošenja njima ili sudjelovanja u
   njima, ili pružanja ili pohađanja obuke za terorističke aktivnosti na području druge države;
   uzimajući u obzir u tom pogledu Rezoluciju 2178 (2014) koju je donijelo Vijeće sigurnosti
   Ujedinjenih naroda na svom 7272. sastanku 24. rujna 2014., posebno njezine stavke 4. – 6.;
   smatrajući poželjnim dopuniti Konvenciju Vijeća Europe o sprečavanju terorizma u
   određenim aspektima,
   sporazumjele su se kako slijedi:
   Članak 1. – Svrha
   Svrha ovog Protokola jest dopuna odredbi Konvencije Vijeća Europe o sprečavanju
   terorizma, otvorene za potpisivanje u Varšavi 16. svibnja 2005. (dalje u tekstu „Konvencija”)
   u pogledu kriminalizacije radnji opisanih u člancima 2. – 6. ovog Protokola, čime se
   povećavaju nastojanja stranaka u sprečavanju terorizma i njegovih negativnih učinaka na
   potpuno ostvarivanje ljudskih prava, osobito prava na život, mjerama koje treba poduzeti na
HR                                                 2                                              HR
 ---pagebreak---    nacionalnoj razini i u okviru međunarodne suradnje, uzimajući u obzir postojeće primjenjive
   multilateralne ili bilateralne ugovore ili sporazume među strankama.
   Članak 2. – Sudjelovanje u aktivnostima udruge ili skupine u terorističke svrhe
   1.       Za potrebe ovog Protokola „sudjelovanje u aktivnostima udruge ili skupine u
            terorističke svrhe” znači sudjelovanje u aktivnostima udruga ili skupina u svrhu
            počinjenja ili pridonošenja počinjenju jednog ili više kaznenih djela terorizma te
            udruge ili skupine.
   2.       Svaka stranka donosi mjere koje su potrebne kako bi se „sudjelovanje u aktivnostima
            udruge ili skupine u terorističke svrhe”, kako je definirano u stavku 1., ako je
            počinjeno protuzakonito i namjerno, u njezinu nacionalnom pravu proglasilo
            kaznenim djelom.
   Članak 3. – Pohađanje obuke za terorističke aktivnosti
   1.       Za potrebe ove Konvencije „pohađanje obuke za terorističke aktivnosti” znači
            primanje uputa od druge osobe, uključujući stjecanje znanja ili praktičnih vještina, za
            izradu ili uporabu eksploziva, vatrenog ili drugog oružja te štetnih ili opasnih tvari,
            ili za druge posebne metode ili tehnike, u svrhu počinjenja ili pridonošenja
            počinjenju kaznenog djela terorizma.
   2.       Svaka stranka donosi mjere koje su potrebne kako bi se „pohađanje obuke za
            terorističke aktivnosti”, kako je definirano u stavku 1., ako je počinjeno
            protuzakonito i namjerno, u njezinu nacionalnom pravu proglasilo kaznenim djelom.
   Članak 4. – Putovanje u inozemstvo radi terorističkih aktivnosti
   1.       Za potrebe ovog Protokola „putovanje u inozemstvo radi terorističkih aktivnosti”
            znači putovanje u državu koje putnik nije državljanin niti u njoj boravi u svrhu
            počinjenja kaznenog djela terorizma, pridonošenja njegovu počinjenju ili
            sudjelovanja u njegovu počinjenju, ili pružanja ili primanja obuke za terorističke
            aktivnosti.
   2.       Svaka stranka donijet će mjere koje su potrebne kako bi se „putovanje u inozemstvo
            radi terorističkih aktivnosti”, kako je definirano u stavku 1., s njezina državnog
            područja ili njezinih državljana, ako je počinjeno protuzakonito i namjerno, u njezinu
            nacionalnom pravu proglasilo kaznenim djelom. Pritom svaka stranka može odrediti
            uvjete koje zahtijevaju njezina ustavna načela i koji su u skladu s njima.
   3.       Svaka stranka donosi i mjere koje su potrebne kako bi se namjera počinjenja
            kaznenog djela, kako je utvrđeno ovim člankom, u njezinu nacionalnom pravu i u
            skladu s njime proglasila kaznenim djelom.
   Članak 5. – Financiranje putovanja u inozemstvo radi terorističkih aktivnosti
   1.       Za potrebe ovog Protokola „financiranje putovanja u inozemstvo radi terorističkih
            aktivnosti” znači osiguravanje ili prikupljanje, na bilo koji način, izravno ili
            neizravno, sredstava kojima se potpuno ili djelomično bilo kojoj osobi omogućuje
HR                                                  3                                               HR
 ---pagebreak---             putovanje u inozemstvo radi terorističkih aktivnosti, kako je definirano u članku 4.
            stavku 1. ovog Protokola, znajući da su sredstva u potpunosti ili djelomično
            namijenjena toj svrsi.
   2.       Svaka stranka donosi mjere koje su potrebne kako bi se „financiranje putovanja u
            inozemstvo radi terorističkih aktivnosti”, kako je definirano u stavku 1., ako je
            počinjeno protuzakonito i namjerno, u njezinu nacionalnom pravu proglasilo
            kaznenim djelom.
   Članak 6. – Organiziranje ili drukčije olakšavanje putovanja u inozemstvo radi
   terorističkih aktivnosti
   1.       Za potrebe ovog Protokola, „organiziranje ili drukčije olakšavanje putovanja u
            inozemstvo radi terorističkih aktivnosti” znači svaki čin organizacije ili olakšavanja
            kojim se bilo kojoj osobi pomaže u putovanju u inozemstvo radi terorističkih
            aktivnosti, kako je definirano u članku 4. stavku 1. ovog Protokola, znajući da je ta
            pomoć pružena radi terorističkih aktivnosti.
   2.       Svaka stranka donosi mjere koje su potrebne kako bi se „organiziranje ili drukčije
            olakšavanje putovanja u inozemstvo radi terorističkih aktivnosti”, kako je definirano
            u stavku 1., ako je počinjeno protuzakonito i namjerno, u njezinu nacionalnom pravu
            proglasilo kaznenim djelom.
   Članak 7. – Razmjena informacija
   1.       Ne dovodeći u pitanje članak 3. stavak 2. točku (a) Konvencije i u skladu sa svojim
            nacionalnim pravom i postojećim međunarodnim obvezama, svaka stranka poduzima
            mjere koje su potrebne za jačanje pravovremene razmjene među strankama svih
            raspoloživih relevantnih informacija koje se odnose na osobe koje putuju u
            inozemstvo radi terorističkih aktivnosti, kako je definirano u članku 4. U tu svrhu
            svaka stranka određuje kontaktnu točku dostupnu 24 sata dnevno svih sedam dana u
            tjednu.
   2.       Stranka se može odlučiti na određivanje već postojeće kontaktne točke u skladu sa
            stavkom 1.
   3.       Kontaktna točka stranke ima mogućnost komunikacije s kontaktnom točkom druge
            stranke po žurnom postupku.
   Članak 8. – Uvjeti i zaštitni mehanizmi
   1.       Svaka stranka osigurava da se pri provedbi ovog Protokola, uključujući uspostavu,
            provedbu i primjenu kriminalizacije u skladu s člancima 2. – 6., poštuju obveze u
            pogledu ljudskih prava, osobito prava na slobodu kretanja, izražavanja, udruživanja i
            vjersku slobodu, kako je određeno Konvencijom za zaštitu ljudskih prava i temeljnih
            sloboda, Međunarodnim paktom o građanskim i političkim pravima te ostalim
            obvezama prema međunarodnom pravu ako su primjenjivi na tu stranku.
   2.       Uspostava, provedba i primjena kriminalizacije u skladu s člancima 2. – 6. ovog
            Protokola trebale bi, nadalje, biti podložne načelu proporcionalnosti, uz poštovanje
            legitimnih postavljenih ciljeva i njihove nužnosti u demokratskom društvu te bi
HR                                                4                                                HR
 ---pagebreak---             trebale isključivati svaki oblik proizvoljnosti i diskriminirajućeg ili rasističkog
            postupanja.
   Članak 9. – Odnos između ovog Protokola i Konvencije
   Riječi i izrazi iz ovog Protokola tumače se u smislu Konvencije. Stranke primjenjuju sve
   odredbe Konvencije u skladu s tim, uz iznimku članka 9.
   Članak 10. – Potpisivanje i stupanje na snagu
   1.       Ovaj će Protokol biti otvoren za potpisivanje potpisnicama Konvencije. On podliježe
            ratifikaciji, prihvaćanju ili odobrenju. Potpisnica ne može ratificirati, prihvatiti ili
            odobriti ovaj Protokol osim ako je prethodno ratificirala, prihvatila ili odobrila
            Konvenciju, ili to čini istodobno. Isprave o ratifikaciji, prihvaćanju ili odobrenju
            polažu se kod glavnog tajnika Vijeća Europe.
   2.       Ovaj Protokol stupa na snagu prvog dana mjeseca koji slijedi nakon isteka razdoblja
            od tri mjeseca od dana polaganja šeste isprave o ratifikaciji, prihvaćanju ili
            odobrenju, uključujući barem četiri države članice Vijeća Europe.
   3.       Za svaku potpisnicu koja naknadno položi svoju ispravu o ratifikaciji, prihvaćanju ili
            odobrenju, ovaj Protokol stupa na snagu prvog dana mjeseca koji slijedi nakon isteka
            razdoblja od tri mjeseca od dana polaganja njezine isprave o ratifikaciji, prihvaćanju
            ili odobrenju.
   Članak 11. – Pristupanje Protokolu
   1.       Nakon stupanja na snagu ovog Protokola svaka država koja je pristupila Konvenciji
            može pristupiti i ovom Protokolu ili to učiniti istodobno.
   2.       Za svaku državu koja pristupa Protokolu u skladu s prethodnim stavkom 1., Protokol
            stupa na snagu prvoga dana mjeseca koji slijedi nakon isteka razdoblja od tri mjeseca
            od dana polaganja isprave o pristupanju kod glavnog tajnika Vijeća Europe.
   Članak 12. – Teritorijalna primjena
   1.       Svaka država ili Europska unija može u trenutku potpisivanja ili polaganja isprave o
            ratifikaciji, prihvaćanju, odobrenju ili pristupu navesti prostor ili prostore na koje se
            primjenjuje ovaj Protokol.
   2.       Svaka stranka može, bilo kada nakon toga, izjavom upućenom glavnom tajniku
            Vijeća Europe, proširiti područje primjene ovog Protokola na bilo koji drugi prostor
            naveden u izjavi. Na tom prostoru Protokol stupa na snagu prvog dana mjeseca koji
            slijedi nakon isteka razdoblja od tri mjeseca od dana kad glavni tajnik zaprimi izjavu.
   3.       Svaka izjava podnesena u skladu s dva prethodna stavka može se, za svaki prostor
            naveden u takvoj izjavi, povući obaviješću upućenom Glavnom tajniku Vijeća
            Europe. Povlačenje proizvodi učinke prvog dana mjeseca koji slijedi nakon isteka
            razdoblja od tri mjeseca od dana kad glavni tajnik zaprimi takvu izjavu.
HR                                                  5                                                 HR
 ---pagebreak---    Članak 13. – Istupanje
   1.        Svaka stranka može u svakom trenutku istupiti iz ovog Protokola obaviješću
             upućenom glavnom tajniku Vijeća Europe.
   2.        Takvo istupanje stupa na snagu prvog dana mjeseca koji slijedi nakon isteka
             razdoblja od tri mjeseca od dana glavni tajnik zaprimi navedenu izjavu.
   3.        Istupanje iz Konvencije automatski podrazumijeva istupanje iz ovog Protokola.
   Članak 14. – Obavješćivanje
   Glavni tajnik Vijeća Europe obavješćuje države članice Vijeća Europe, Europsku uniju,
   države nečlanice koje su sudjelovale u izradi ovog Protokola te svaku državu koja je pristupila
   ili je pozvana na pristupanje ovom Protokolu o:
   (a)         svakom potpisivanju;
   (b)         polaganju bilo koje isprave o ratifikaciji, prihvaćanju, odobrenju ili pristupu;
   (c)         svakom datumu stupanja na snagu ovog Protokola, u skladu s člancima 10. i 11.;
   (d)         bilo kojem drugom zakonu, izjavi, obavijesti ili priopćenju koji se odnose na ovaj
   Protokol.
   U potvrdu gore navedenoga niže potpisani, za to propisno ovlašteni, potpisali su ovaj
   Protokol.
   Sastavljeno u Bruxellesu, 19. svibnja 2015. na engleskom i francuskom jeziku, pri čemu su
   oba teksta jednako vjerodostojna, u jednom primjerku, koji se pohranjuje u arhivu Vijeća
   Europe. Glavni tajnik Vijeća Europe dužan je dostaviti ovjerene preslike svakoj državi članici
   Vijeća Europe, Europskoj uniji, državama nečlanicama koje su sudjelovale u izradi ovog
   Protokola i svakoj državi pozvanoj da mu pristupi.
HR                                                  6                                              HR
 ---documentbreak---                          EUROPSKA
                         KOMISIJA
                                                Bruxelles, 15.6.2015.
                                                COM(2015) 291 final
                                                2015/0130 (NLE)
                                      Prijedlog
                                 ODLUKE VIJEĆA
   o potpisivanju, u ime Europske Unije, Dodatnog protokola uz Konvenciju Vijeća
                    Europe o sprečavanju terorizma (CETS br. 196)
HR                                                                               HR
 ---pagebreak---                                                 OBRAZLOŽENJE
   1.         KONTEKST PRIJEDLOGA
   Dana 24. rujna 2014. Vijeće sigurnosti UN-a donijelo je Rezoluciju 2178(2014) o stranim
   terorističkim borcima u okviru poglavlja VII. Povelje UN-a (RVSUN 2178(2014)).
   U listopadu 2014. Vijeće je pozvalo Komisiju da istraži načine za prevladavanje mogućih
   nedostataka Okvirne odluke o terorizmu (Okvirna odluka 2002/475/PUP o suzbijanju
   terorizma, kako je izmijenjena Okvirnom odlukom 2008/919/PUP; „Okvirna odluka o
   terorizmu”) osobito s obzirom na RVSUN 2178(2014)1. U zajedničkoj izjavi nakon sastanka
   Vijeća za pravosuđe i unutarnje poslove održanog u Rigi ministri su se složili oko važnosti
   razmatranja mogućih zakonodavnih mjera za postizanje zajedničkog poimanja kaznenih djela
   terorizma s obzirom na RVSUN 2178(2014)2. U svojoj Rezoluciji od 11. veljače 2015.
   Europski parlament naglasio je potrebu da se, među ostalim, uskladi kriminalizacija kaznenih
   djela povezanih sa stranim borcima i izbjegnu propusti pri kaznenom progonu ažuriranjem
   Okvirne odluke o terorizmu3.
   Odbor ministara Vijeća Europe (COE) 21. siječnja 2015. osnovao je Odbor za strane
   terorističke borce i povezana pitanja (COD-CTE). Odbor stručnjaka za terorizam
   (CODEXTER) ovlastio je COD-CTE za izradu Dodatnog protokola uz Konvenciju COE-a o
   sprečavanju terorizma (CETS br. 196).
   Nakon tri kruga rasprava unutar COD-CTE-a (23. – 26. veljače 2015., 9. – 12. ožujka 2015. i
   23. – 26. ožujka 2015.), CODEXTER je raspravljao o Dodatnom protokolu te ga 10. travnja
   2015. konačno odobrio na svojoj 28. plenarnoj sjednici.
   Parlamentarna skupština Vijeća Europe dala je svoje mišljenje o Dodatnom protokolu na
   zasjedanju 20. – 24. travnja. Dodatni protokol preliminarno je odobrio Odbor ministara
   12. svibnja 2015. u cilju konačnog donošenja 19. svibnja 2015. Kasnije će biti otvoren za
   potpisivanje.
   2.         PRAVNI ELEMENTI PRIJEDLOGA
   2.1        Cilj i sadržaj Dodatnog protokola
   Cilj Dodatnog protokola olakšavanje je brze, usklađene i učinkovite provedbe određenih
   aspekata RVSUN-a 2178 (pretežno onih koji su povezani sa sprečavanjem i praćenjem
   odlazaka stranih terorističkih boraca), promicanje zajedničkog poimanja kaznenih djela
   povezanih sa stranim terorističkim borcima i odgovora na njih, u širem smislu olakšavanje
   istraga i kaznenih progona pripremnih radnji koje bi mogle rezultirati počinjenjem kaznenih
   djela terorizma te olakšavanje međunarodne suradnje poboljšanom razmjenom informacija.
   Dodatnim se protokolom stoga predviđa kriminalizacija sljedećih radnji: Sudjelovanje u
   aktivnostima udruge ili skupine u terorističke svrhe (članak 2.), pohađanje obuke za
   terorističke aktivnosti (članak 3.), putovanje ili pokušaj putovanja radi terorističkih aktivnosti
   (članak 4.), osiguravanje ili prikupljanje sredstava za takva putovanja (članak 5.) i
   1
            Zaključci Vijeća sa sastanka 9. – 10. listopada 2014., „Strani borci: daljnji postupci nakon zaključaka
            Europskog vijeća od 30. kolovoza 2014.”, Bruxelles, 13. listopada 2014., br. dok. 14160/14, točka 3.,
            podtočka 6.
   2
            Zajednička izjava iz Rige donesena nakon neslužbenog sastanka ministara pravosuđa i unutarnjih
            poslova održanog u Rigi 29. i 30. siječnja, posljednja podtočka zaključaka.
   3
            Rezolucija Europskog parlamenta od 11. veljače 2015. o mjerama protiv terorizma (2015/2530(RSP)),
            točka 26.
HR                                                          2                                                       HR
 ---pagebreak---    organiziranje i olakšavanje takvih putovanja (članak 6.). Naposljetku, cilj je članka 7.
   poboljšanje razmjene informacija obvezivanjem stranaka da odrede kontaktnu točku za
   pravovremeno pružanje informacija ili obradu zahtjeva za raspoložive informacije.
   Članak 2. smatra se važnim instrumentom za učinkovitu istragu i kazneni progon osoba koje
   svojim aktivnostima pridonose počinjenju kaznenih djela terorizma terorističkih skupina.
   Člankom 3. predviđa se kriminalizacija pripremnih radnji, tj. pohađanje obuke za terorističke
   aktivnosti, čime se dopunjuje postojeće kazneno djelo pružanja takve obuke, kako je
   definirano u članku 7. Konvencije CETS br. 196. U isto vrijeme, odredbama članka 3. jača se
   pravna sigurnost i učinkovitost članaka 4. – 6. Dodatnog protokola jer se njima predviđa
   definicija pohađanja obuke za terorističke aktivnosti koje se spominje kao jedna od svrha
   putovanja. Konačno, člancima 4. – 6. trebalo bi prenijeti operativni stavak 6. točke (a) – (c)
   RVSUN-a 2178(2014). Njima se opseg kriminalizacije proširuje na druge pripremne radnje
   uz one koje su već obuhvaćene Konvencijom CETS br. 196 (tj. javno poticanje na terorističke
   aktivnosti, obuka i novačenje za terorističke aktivnosti).
   Dodatni protokol u članku 7. sadržava odredbu o poboljšanoj razmjeni
   informacija/kontaktnim točkama kojom se odgovara na poziv iz operativnog stavka 3.
   RVSUN-a 2178(2014) na intenzivniju međunarodnu suradnju te se posebno olakšava
   sprečavanje i istraga odlazaka u treće zemlje s ciljem počinjenja kaznenih djela terorizma ili
   sudjelovanja u obuci za terorističke aktivnosti4.
   2.2      Pravna osnova za prijedlog odluke
   Ustaljena je sudska praksa da odabir pravne osnove za mjeru EU-a mora počivati na
   objektivnim čimbenicima koji su podložni sudskom preispitivanju; ti čimbenici uključuju cilj
   i sadržaj mjere5. Ako se ispitivanjem mjere Europske unije pokaže da ona ima dvostruku
   svrhu ili dvostruku komponentu i ako se može utvrditi da je jedna od svrha ili komponenti
   glavna ili prevladavajuća, a druga tek sporedna, mjera se mora temeljiti na jednoj pravnoj
   osnovi, odnosno onoj koja je potrebna za glavnu ili prevladavajuću svrhu ili komponentu6.
   Prevladavajuća svrha Dodatnog protokola uvođenje je kaznenih djela povezanih s
   terorizmom, za što Unija ima nadležnost na temelju članka 83. stavka 1. UFEU-a. Pravna
   osnova za potpisivanje Dodatnog protokola stoga mora uključivati članak 83. stavak 1.
   UFEU-a.
   Nije potrebna dodatna pravna osnova. Svrha članka 7. (o poboljšanoj razmjeni informacija
   određivanjem kontaktnih točaka) ponajprije je olakšati otkrivanje, sprečavanje i istragu osoba
   koje putuju ili namjeravaju putovati, čime se olakšava praktična primjena članka 4. Dodatnog
   protokola7. Prema tome, riječ je o pomoćnom članku.
   2.3      Nužnost predložene odluke
   Prema članku 3. stavku 2. UFEU-a Unija ima isključivu nadležnost „za sklapanje
   međunarodnih sporazuma ... u mjeri u kojoj bi njihovo sklapanje moglo utjecati na zajednička
   pravila ili izmijeniti njihov opseg.” Međunarodni sporazum može utjecati na zajednička
   pravila ili izmijeniti njihov opseg ako se područje obuhvaćeno sporazumom preklapa sa
   4
           Vidjeti i točku 63. izvješća s obrazloženjem Dodatnog protokola.
   5
       Vidjeti, na primjer, predmet C-490/10, Parlament protiv Vijeća, EU:C:2012:525, točku 44. i navedenu
       sudsku praksu.
   6
       Predmet C-490/10, Parlament protiv Vijeća, točka 46.
   7
           Vidjeti točke 64. – 68. izvješća s obrazloženjem Dodatnog protokola.
HR                                                        3                                                HR
 ---pagebreak---    zakonodavstvom Unije ili je u velikoj mjeri obuhvaćeno pravom Unije8. Nadalje, kako bi se
   procijenilo je li neko područje u velikoj mjeri obuhvaćeno pravom Unije mora se voditi
   računa ne samo o pravu Unije u njegovu sadašnjem obliku u tom području, nego i o njegovu
   daljnjem razvoju, u mjeri u kojoj se to može predvidjeti9.
   Unija je već donijela mjere u području obuhvaćenom Dodatnim protokolom, uključujući
   odredbe kaznenog materijalnog prava, kao i odredbu o poboljšanoj razmjeni informacija.
   Pravni okvir EU-a kojim se uređuju kaznena djela povezana s terorizmom utvrđen je u
   Okvirnoj odluci o terorizmu. Dodatnim protokolom proširuje se opseg kaznenih djela koja se
   moraju kriminalizirati10 ili se uvode kaznena djela slična onima koja su već sadržana u
   Okvirnoj odluci11.
   Relevantni instrumenti Unije povezani s policijskom suradnjom su:
   (a) Okvirna odluka Vijeća 2006/960/PUP od 18. prosinca 2006. o pojednostavljenju razmjene
   informacija i obavještajnih podataka između tijela zaduženih za izvršavanje zakona u
   državama članicama Europske unije12,
   (b) Odluka Vijeća 2008/615/PUP od 23. lipnja 2008. o produbljivanju prekogranične
   suradnje, posebno u suzbijanju terorizma i prekograničnog kriminala (Odluka iz Prüma) 13 i
   (c) Odluka Vijeća 2005/671/PUP o razmjeni informacija i suradnji u vezi s kaznenim djelima
   terorizma14.
   Tim se instrumentima uređuje razmjena informacija za potrebe kaznenih istraga u pitanjima
   povezanima s terorizmom s jedne, i uspostava kontaktnih točaka za razmjenu informacija s
   druge strane. Europol posebno podržava policijsku suradnju među državama članicama te
   među državama članicama i trećim zemljama radi odgovarajuće reakcije na pojavu stranih
   terorističkih boraca.
   Sklapanje Dodatnog protokola stoga može utjecati na zajednička pravila ili izmijeniti njihov
   opseg.
   Osim toga, kad je riječ o predvidljivim mogućnostima razvoja prava Unije, nakon poziva
   Vijeća na istraživanje načina za prevladavanje mogućih nedostataka postojećeg pravnog
   okvira, trenutačno su u tijeku rasprave o mogućoj reviziji Okvirne odluke, posebno imajući u
   vidu RVSUN 2178(2014).
   Kako je najavljeno u Europskom programu sigurnosti Komisija će 2015. započeti procjenu
   utjecaja kako bi 2016. ažurirala Okvirnu odluku o terorizmu, uzimajući u obzir pregovore o
   Dodatnom protokolu uz Konvenciju Vijeća Europe o sprečavanju terorizma15.
   Budući da Dodatni protokol mora biti potpisan u ime Unije, predložena je Odluka nužna.
   8
            Predmet 22/70 Komisija protiv Vijeća [1971.] ECR 263, tzv. predmet „AETR”
   9
            Predmet C-66/13, Zelena mreža, EU:C:2014:2399, stavci 61. – 64., i sudska praksa koja se u njemu navodi.
   10
            Članci 3. – 6. Dodatnog protokola.
   11
            Članak 2. Dodatnog protokola kojim se kao kazneno djelo definira sudjelovanje u aktivnostima
            terorističke skupine i koji je sličan članku 2. Okvirne odluke o terorizmu.
   12
            SL L 386/9 od 29.12.2006.
   13
            SL L 210/1 od 6.6.2008.
   14
            SL L 253/22 od 29.9.2005.
   15
            Komunikacija Komisije Europskom parlamentu, Vijeću, Europskom gospodarskom i socijalnom
            odboru i Odboru regija, Europski program sigurnosti, COM(2015) 185 završna verzija od 28. travnja
            2015. koja još nije objavljena u Službenom listu.
HR                                                           4                                                       HR
 ---pagebreak---    3.       TERITORIJALNA PRIMJENA
   U skladu s Protokolom 22. uz Ugovor o Europskoj uniji, Dodatni protokol koji Europska
   unija potpiše i konačno sklopi obvezujuć je i primjenjuje se u svim državama članicama osim
   u Danskoj.
   U skladu s Protokolom 21. uz Ugovor o Europskoj uniji, Dodatni protokol koji Europska
   unija potpiše i naposljetku sklopi obvezujuć je za Ujedinjenu Kraljevinu i primjenjuje se u
   njoj samo ako ta država članica priopći Vijeću da želi sudjelovati u donošenju i primjeni tog
   instrumenta.
HR                                                5                                              HR
 ---pagebreak---                                                          2015/0130 (NLE)
                                              Prijedlog
                                        ODLUKE VIJEĆA
       o potpisivanju, u ime Europske Unije, Dodatnog protokola uz Konvenciju Vijeća
                          Europe o sprečavanju terorizma (CETS br. 196)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 83.
   stavak 1. u vezi s člankom 218. stavkom 5.,
   uzimajući u obzir prijedlog Europske komisije,
   budući da:
   (1)    Vijeće je 1. travnja 2015. ovlastilo Komisiju da otvori pregovore o Dodatnom
          protokolu uz Konvenciju Vijeća Europe o sprečavanju terorizma (CETS br. 196).
   (2)    Cilj Dodatnog protokola olakšavanje je provedbe Rezolucije Vijeća sigurnosti
          Ujedinjenih naroda 2178(2014) o stranim terorističkim borcima i, posebno,
          proglašavanje kaznenim djelima određenih radnji utvrđenih u operativnom stavku 6. te
          Rezolucije.
   (3)    Postizanjem zajedničkog poimanja kaznenih djela povezanih sa stranim terorističkim
          borcima i pripremnih kaznenih djela koja bi mogla rezultirati počinjenjem terorističkih
          radnji pridonijelo bi se daljnjem poboljšanju učinkovitosti kaznenopravnih
          instrumenata i suradnje na razini Unije i na međunarodnoj razini.
   (4)    Dodatni protokol trebalo bi stoga potpisati u ime Europske unije.
   (5)    [U skladu s člankom 3. Protokola (br. 21) o stajalištu Ujedinjene Kraljevine i Irske u
          vezi s područjem slobode, sigurnosti i pravde, koji je priložen Ugovoru o Europskoj
          uniji i Ugovoru o funkcioniranju Europske unije, Ujedinjena Kraljevina priopćila je
          svoju želju da sudjeluje u donošenju i primjeni ove Odluke.]
   (6)    ILI: [U skladu s člancima 1. i 2. Protokola (br. 21) o stajalištu Ujedinjene Kraljevine i
          Irske u vezi s područjem slobode, sigurnosti i pravde, koji je priložen Ugovoru o
          Europskoj uniji i Ugovoru o funkcioniranju Europske unije, te ne dovodeći u pitanje
          članak 4. tog Protokola, Ujedinjena Kraljevina ne sudjeluje u donošenju ove Odluke te
          ona za nju nije obvezujuća niti se na nju primjenjuje.]
   (7)    U skladu s člancima 1. i 2. Protokola (br. 22) o stajalištu Danske, koji je priložen
          Ugovoru o Europskoj uniji i Ugovoru o funkcioniranju Europske unije, Danska ne
          sudjeluje u donošenju ove odluke te ona za nju nije obvezujuća niti se na nju
          primjenjuje,
HR                                                6                                                 HR
 ---pagebreak---    DONIJELO JE OVU ODLUKU:
                                            Članak 1.
   Potpisivanje Dodatnog protokola uz Konvenciju Vijeća Europe o sprečavanju terorizma
   (CETS br. 196) ovime se odobrava u ime Unije, podložno sklapanju navedenog Protokola.
   Tekst Dodatnog protokola koji se potpisuje priložen je ovoj Odluci.
                                            Članak 2.
   Glavno tajništvo Vijeća za osobu/osobe koju/koje odredi pregovarač Protokola izdaje
   instrument sa svim potrebnim ovlastima za potpisivanje Protokola, podložno njegovu
   sklapanju.
                                            Članak 3.
   Ova Odluka stupa na snagu nakon njezina donošenja.
   Sastavljeno u Bruxellesu
                                              Za Vijeće
                                              Predsjednik
HR                                               7                                       HR


               EUROPSKA KOMISIJA
            Bruxelles, 3.10.2016.
            COM(2016) 630 final
            2016/0307(NLE)
            Prijedlog
            ODLUKE VIJEĆA
            o sklapanju Sporazuma u obliku razmjene pisama između Europske unije i Savezne Republike Brazila na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Pristupanjem Republike Hrvatske proširena je carinska unija Europske unije. Zbog toga je Europska unija na temelju pravila Svjetske trgovinske organizacije (WTO) (članak XXIV. stavak 6. GATT-a iz 1994.) morala pokrenuti pregovore s članicama WTO-a koje imaju pregovaračka prava povezana s tarifnim rasporedom Hrvatske kako bi se postigao dogovor o kompenzacijskoj prilagodbi. Takva se prilagodba provodi ako donošenje vanjskog tarifnog sustava EU-a dovodi do povećanja carina iznad razine na koju se zemlja pristupnica obvezala pri WTO-u.

               Vijeće je 15. srpnja 2013. ovlastilo Komisiju za pokretanje pregovora na temelju članka XXIV. stavka 6. GATT-a iz 1994. Komisija je s članicama WTO-a koje imaju pregovaračka prava pregovarala o ukidanju određenih koncesija u vezi s ukidanjem rasporeda Republike Hrvatske u okviru njezina pristupanja Europskoj uniji.

               Iz pregovora sa Saveznom Republikom Brazilom proizišao je nacrt Sporazuma u obliku razmjene pisama koji je parafiran 12. srpnja 2016. u Ženevi („Sporazum”). Stoga se ovim prijedlogom od Vijeća traži donošenje odluke o sklapanju Sporazuma u obliku razmjene pisama sa Saveznom Republikom Brazilom. Istovremeno se podnosi zaseban prijedlog o potpisivanju tog Sporazuma.

               •Dosljednost s postojećim odredbama politike u određenom području

                  Prijedlog je u skladu s praksom EU-a iz prethodnih proširenja EU-a.

               •Dosljednost u odnosu na druge politike Unije

                  Prijedlog se temelji na praksi EU-a koja je u skladu s politikom EU-a u području vanjskog djelovanja, industrije i poljoprivrede.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Članak 207. Ugovora o funkcioniranju Europske unije (UFEU) u vezi s člankom 218. stavkom 6. točkom (a) podtočkom (v) UFEU-a o sklapanju međunarodnih sporazuma.

               •Supsidijarnost (za neisključivu nadležnost)

               Prijedlog je u isključivoj nadležnosti Unije u skladu s člankom 3. stavkom 1. točkom (e) Ugovora o funkcioniranju Europske unije. Načelo supsidijarnosti stoga se ne primjenjuje.

               •Proporcionalnost

               Ukidanje koncesija Hrvatske utjecalo je na Saveznu Republiku Brazil. Kompenzacijske prilagodbe ne premašuju prava Brazila u tom pogledu. Prijedlog je u skladu s načelom proporcionalnosti.

               •Odabir instrumenta

               Na temelju članka 218. stavka 6. točke (a) UFEU-a zahtijeva se Odluka Vijeća o sklapanju Sporazuma.

               3.SAVJETOVANJA S DIONICIMA

               •Savjetovanja s dionicima

                  S Vijećem (Odbor za trgovinsku politiku) redovito su održavana savjetovanja o sadržaju i napretku pregovora. Obaviješten je Europski parlament (Odbor INTA).

               4.UTJECAJ NA PRORAČUN

                  Vidi financijski izvještaj.

               5.OSTALI DIJELOVI

               •Planovi provedbe

                  Ovim se prijedlogom od Vijeća traži donošenje odluke o sklapanju Sporazuma u obliku razmjene pisama sa Saveznom Republikom Brazilom. Istovremeno se Vijeću podnosi i zaseban prijedlog o potpisivanju tog Sporazuma.

               Rezultati su Sporazuma sljedeći:

               dodaje se 4 766 tona carinskoj kvoti EU-a dodijeljenoj Brazilu za proizvod „komadi kokoši vrste gallus domesticus, smrznuti”, tarifne oznake 0207.14.10, 0207.14.50 i 0207.14.70, uz zadržavanje sadašnje stope unutar kvote od 0 %

               dodaje se 610 tona carinskoj kvoti EU-a dodijeljenoj Brazilu za proizvod „komadi purana, smrznuti”, tarifne oznake 0207.27.10, 0207.27.20 i 0207.27.80, uz zadržavanje sadašnje stope unutar kvote od 0 %

               dodaje se 36 000 tona u okviru dijela erga omnes carinske kvote EU-a za „sirovi šećer od šećerne trske, za rafiniranje”, tarifne oznake 1701.13.10 i 1701.14.10, uz zadržavanje sadašnje stopa unutar kvote od 98 EUR po toni

               dodaje se 78 000 tona carinskoj kvoti EU-a dodijeljenoj Brazilu za „sirovi šećer od šećerne trske, za rafiniranje”, tarifne oznake 1701.13.10 i 1701.14.10, uz zadržavanje sadašnje stope unutar kvote od 98 EUR po toni.

               U pogledu količine od 78 000 tona dodijeljene Brazilu u okviru carinske kvote EU-a za „sirovi šećer od šećerne trske, za rafiniranje”, tarifne oznake 1701.13.10 i 1701.14.10, neovisno o obvezujućoj stopi unutar kvote od 98 EUR po toni EU autonomno primjenjuje sljedeće:

               –u prvih šest godina razdoblja tijekom kojega je ta količina dostupna, stopa unutar kvote od najviše 11 EUR po toni i

               –u sedmoj godini razdoblja tijekom kojega je ta količina dostupna, stopa unutar kvote od najviše 54 EUR po toni.

               Komisija će na temelju članka 187. točke (a) Uredbe o jedinstvenoj zajedničkoj organizaciji tržišta (ZOT) (Uredba (EU) br. 1308/2013) donijeti provedbene uredbe o proširenju relevantnih kvota i upravljanju njima:

               te provedbene mjere pripremaju se istovremeno s ovim prijedlogom.

               2016/0307 (NLE)

               Prijedlog

               ODLUKE VIJEĆA

               o sklapanju Sporazuma u obliku razmjene pisama između Europske unije i Savezne Republike Brazila na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 6. drugim podstavkom točkom (a) podtočkom (v),

               uzimajući u obzir prijedlog Europske komisije,

               uzimajući u obzir suglasnost Europskog parlamenta,

               budući da:

               (1)Vijeće je 15. srpnja 2013. ovlastilo Komisiju da otvori pregovore s određenim drugim članicama Svjetske trgovinske organizacije na temelju članka XXIV. stavka 6. Općeg sporazuma o carinama i trgovini (GATT) iz 1994. u okviru pristupanja Republike Hrvatske Uniji.

               (2)Pregovore je vodila Komisija u skladu s pregovaračkih smjernicama koje je donijelo Vijeće.

               (3)Ti su pregovori zaključeni i Sporazum u obliku razmjene pisama između Unije i Savezne Republike Brazila na temelju članka XXIV. stavka 6. i članka XXVIII. GATT-a iz 1994. u pogledu izmjene koncesija u rasporedu Republike Hrvatske u okviru njezina pristupanja Uniji parafiran je 12. srpnja 2016.

               (4)Sporazum je u ime Unije potpisan […], podložno njegovu kasnijem sklapanju, u skladu s Odlukom Vijeća […]
                  1
               .

               (5)Sporazum bi trebalo odobriti,

               DONIJELO JE OVU ODLUKU:

               Članak 1.

               Odobrava se, u ime Unije, sklapanje Sporazuma u obliku razmjene pisama između Europske unije i Savezne Republike Brazila na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji.

               Tekst Sporazuma priložen je ovoj Odluci.

               Članak 2.

               Predsjednik Vijeća imenuje osobu ovlaštenu da u ime Unije provede obavješćivanje predviđeno Sporazumom.

               Članak 3.

               Ova Odluka stupa na snagu na dan donošenja. Ova se Odluka objavljuje u Službenom listu Europske unije.

               Datum stupanja na snagu Sporazuma objavljuje Glavno tajništvo Vijeća u Službenom listu Europske unije.

               Sastavljeno u Bruxellesu

                     Za Vijeće

                     Predsjednik

                        FINANCIJSKI IZVJEŠTAJ

                        DATUM:

                        1.

                        NASLOV PRORAČUNA:

                        Poglavlje 12. – Carine i ostale pristojbe

                        2.

                        NASLOV:

                        Prijedlog Odluke Vijeća o sklapanju Sporazuma u obliku razmjene pisama između Europske unije i Savezne Republike Brazila na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

                        3.

                        PRAVNA OSNOVA:

                        Ugovor o funkcioniranju Europske unije, a posebno njegovi članci 207. i 218.

                        4.

                        CILJEVI:

                        Sklapanje Sporazuma u obliku razmjene pisama između Europske unije i Savezne Republike Brazila.

                        5.

                        FINANCIJSKI UTJECAJ

                        TEKUĆA FINANCIJSKA GODINA, 2016.
                           (u milijunima EUR)

                        SLJEDEĆA FINANCIJSKA GODINA, 2017.

                        (u milijunima EUR)

                         FINANCIJSKA GODINA 2018.

                        (u milijunima EUR)

                        5.0.

                        RASHODI

                        –
                              NA TERET PRORAČUNA EU-a
                           (POVRATI/INTERVENCIJE)

                        –
                              NACIONALNA TIJELA

                        –
                              OSTALO

                           –

                           –

                           –

                        5.1.

                        PRIHODI

                        –
                              VLASTITA SREDSTVA EU-a
                           (PRISTOJBE/CARINE)

                        –
                              NACIONALNI

                           4,4

                           4,4

                           4,4

                        2016.

                        2017.

                        2018.

                        5.0.1.

                        PREDVIĐENI RASHODI

                        5.1.1.

                        PREDVIĐENI PRIHODI

                        4,4

                        4,4

                        4,4

                        5.2.

                        NAČIN IZRAČUNAVANJA: količine pomnožene stopom unutar kvote

                        6.0.

                        MOŽE LI SE PROJEKT FINANCIRATI ODOBRENIM SREDSTVIMA IZ ODGOVARAJUĆEG POGLAVLJA TEKUĆEG PRORAČUNA?

                        NE

                        6.1.

                        MOŽE LI SE PROJEKT FINANCIRATI PRIJENOSOM SREDSTAVA IZ JEDNOG POGLAVLJA TEKUĆEG PRORAČUNA U DRUGO?

                        NE

                        6.2.

                        HOĆE LI BITI POTREBAN DODATNI PRORAČUN?

                        NE

                        6.3.

                        HOĆE LI BITI POTREBNO UNIJETI ODOBRENA SREDSTVA U BUDUĆE PRORAČUNE?

                        NE

                        NAPOMENE:

                     (1)
                  SL L […], […], str. […].

    ---documentbreak---

               EUROPSKA KOMISIJA
            Bruxelles, 3.10.2016.
            COM(2016) 630 final
            PRILOG

            Prijedlogu odluke Vijeća
            o sklapanju Sporazuma u obliku razmjene pisama između Europske unije i Savezne Republike Brazila na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

               SPORAZUM U OBLIKU RAZMJENE PISAMA

               između Europske unije i Savezne Republike Brazila na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

               A. Pismo Europske unije

               Poštovani,

               nakon pregovora na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene rasporeda Republike Hrvatske u okviru njezina pristupanja Europskoj uniji čast mi je predložiti sljedeće:

               Europska unija u svoj će raspored, za carinsko područje EU 28, uključiti koncesije sadržane u rasporedu EU 27 sa sljedećim izmjenama:

               dodaje se 4 766 tona carinskoj kvoti EU-a dodijeljenoj Brazilu za proizvod „komadi kokoši vrste gallus domesticus, smrznuti”, tarifne oznake 0207.14.10, 0207.14.50 i 0207.14.70, uz zadržavanje sadašnje stope unutar kvote od 0 %

               dodaje se 610 tona carinskoj kvoti EU-a dodijeljenoj Brazilu za proizvod „komadi purana, smrznuti”, tarifne oznake 0207.27.10, 0207.27.20 i 0207.27.80, uz zadržavanje sadašnje stope unutar kvote od 0 %

               dodaje se 36 000 tona u okviru dijela erga omnes carinske kvote EU-a za „sirovi šećer od šećerne trske, za rafiniranje”, tarifne oznake 1701.13.10 i 1701.14.10, uz zadržavanje sadašnje stope unutar kvote od 98 EUR po toni

               dodaje se 78 000 tona carinskoj kvoti EU-a dodijeljenoj Brazilu za „sirovi šećer od šećerne trske, za rafiniranje”, tarifne oznake 1701.13.10 i 1701.14.10, uz zadržavanje sadašnje stope unutar kvote od 98 EUR po toni.

               U pogledu količine od 78 000 tona dodijeljene Brazilu u okviru carinske kvote EU-a za „sirovi šećer od šećerne trske, za rafiniranje”, tarifne oznake 1701.13.10 i 1701.14.10, neovisno o obvezujućoj stopi unutar kvote od 98 EUR po toni EU autonomno primjenjuje sljedeće:

               –u prvih šest godina razdoblja tijekom kojega je ta količina dostupna, stopa unutar kvote od najviše 11 EUR po toni i

               –u sedmoj godini razdoblja tijekom kojega je ta količina dostupna, stopa unutar kvote od najviše 54 EUR po toni.

               Europska unija i Savezna Republika Brazil međusobno se obavješćuju o završetku svojih unutarnjih postupaka za stupanje Sporazuma na snagu. Sporazum stupa na snagu 14 dana nakon datuma primitka zadnje obavijesti.

               Bio bih Vam zahvalan kad biste potvrdili da je Vaša Vlada suglasna s gore navedenim. Čast mi je predložiti da, ako je navedeno prihvatljivo Vašoj vladi, ovo pismo i Vaš potvrdni odgovor zajedno čine Sporazum u obliku razmjene pisama između Europske unije i Savezne Republike Brazila.

               Molim Vas da primite izraze mojeg najdubljeg poštovanja.

               Za Europsku uniju

               B. Pismo Savezne Republike Brazila

               Poštovani,

               čast mi je potvrditi primitak Vašeg pisma od …………., koje glasi:

               „Nakon pregovora na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene rasporeda Republike Hrvatske u okviru njezina pristupanja Europskoj uniji čast mi je predložiti sljedeće:

               Europska unija u svoj će raspored, za carinsko područje EU 28, uključiti koncesije sadržane u rasporedu EU 27 sa sljedećim izmjenama:

               dodaje se 4 766 tona carinskoj kvoti EU-a dodijeljenoj Brazilu za proizvod „komadi kokoši vrste gallus domesticus, smrznuti”, tarifne oznake 0207.14.10, 0207.14.50 i 0207.14.70, uz zadržavanje sadašnje stope unutar kvote od 0 %

               dodaje se 610 tona carinskoj kvoti EU-a dodijeljenoj Brazilu za proizvod „komadi purana, smrznuti”, tarifne oznake 0207.27.10, 0207.27.20 i 0207.27.80, uz zadržavanje sadašnje stope unutar kvote od 0 %

               dodaje se 36 000 tona u okviru dijela erga omnes carinske kvote EU-a za „sirovi šećer od šećerne trske, za rafiniranje”, tarifne oznake 1701.13.10 i 1701.14.10, uz zadržavanje sadašnje stope unutar kvote od 98 EUR po toni

               dodaje se 78 000 tona carinskoj kvoti EU-a dodijeljenoj Brazilu za „sirovi šećer od šećerne trske, za rafiniranje”, tarifne oznake 1701.13.10 i 1701.14.10, uz zadržavanje sadašnje stope unutar kvote od 98 EUR po toni.

               U pogledu količine od 78 000 tona dodijeljene Brazilu u okviru carinske kvote EU-a za „sirovi šećer od šećerne trske, za rafiniranje”, tarifne oznake 1701.13.10 i 1701.14.10, neovisno o obvezujućoj stopi unutar kvote od 98 EUR po toni EU autonomno primjenjuje sljedeće:

               –u prvih šest godina razdoblja tijekom kojega je ta količina dostupna, stopa unutar kvote od najviše 11 EUR po toni i

               –u sedmoj godini razdoblja tijekom kojega je ta količina dostupna, stopa unutar kvote od najviše 54 EUR po toni.

               Europska unija i Savezna Republika Brazil međusobno se obavješćuju o završetku svojih unutarnjih postupaka za stupanje Sporazuma na snagu. Sporazum stupa na snagu 14 dana nakon datuma primitka zadnje obavijesti.

               Bio bih Vam zahvalan kad biste potvrdili da je Vaša Vlada suglasna s gore navedenim. Čast mi je predložiti da, ako je navedeno prihvatljivo Vašoj vladi, ovo pismo i Vaš potvrdni odgovor zajedno čine Sporazum u obliku razmjene pisama između Europske unije i Savezne Republike Brazila.”

               Molim Vas da primite izraze mojeg najdubljeg poštovanja.

               Za Saveznu Republiku Brazil